
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«27» снежня 2023 г.
	         № 184
	          г. Масква




Аб унясенні змяненняў у Рашэнне Калегіі 
Еўразійскай эканамічнай камісіі ад 7 сакавіка 2012 г. № 6


У адпаведнасці з пунктамі 7 і 44 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года) Калегія Еўразійскай эканамічнай камісіі вырашыла:
1. Унесці ў Рашэнне Калегіі Еўразійскай эканамічнай камісіі ад 7 сакавіка 2012 г. № 6 «Аб Кансультатыўным камітэце па гандлі» змяненні згодна з дадаткам.
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

	Старшыня Калегіі
Еўразійскай эканамічнай камісіі
	
М. Мясніковіч

ДАДАТАК
Да Рашэння Калегіі
Еўразійскай эканамічнай камісіі
ад 27 снежня 2023 г. № 184



ЗМЯНЕННІ,
якія ўносяцца ў Рашэнне Калегіі 
Еўразійскай эканамічнай камісіі ад 7 сакавіка 2012 г. № 6


1. У прэамбуле словы «з артыкулам 19 Дагавора аб Еўразійскай эканамічнай камісіі ад 18 лістапада 2011 года» замяніць словамі 
«з пунктамі 7 і 44 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года)».
2. Пункт 5 прызнаць страціўшым сілу.
3. У Палажэнні аб Кансультатыўным камітэце па гандлі, зацверджаным указаным Рашэннем:
а) па тэксце слова «Бакі» ў адпаведных ліку і склоне замяніць словамі «дзяржавы-члены» ў адпаведных ліку і склоне;
б) абзацы другі і трэці пункта 1 выкласці ў наступнай рэдакцыі:
«Асноўнай задачай Камітэта з’яўляецца правядзенне кансультацый з прадстаўнікамі дзяржаў – членаў Еўразійскага эканамічнага саюза (далей адпаведна – дзяржавы-члены, Саюз) па праектах міжнародных дагавораў і актаў Вышэйшага еўразійскага эканамічнага савета, Еўразійскага міжурадавага савета і Еўразійскай эканамічнай камісіі (далей – Камісія) па пытаннях гандлю ў адпаведнасці з гэтым Палажэннем.
Камітэт у сваёй дзейнасці кіруецца Дагаворам аб Еўразійскім эканамічным саюзе ад 29 мая 2014 года (далей – Дагавор), іншымі міжнароднымі дагаворамі і актамі, якія складаюць права Саюза, Рэгламентам работы Еўразійскай эканамічнай камісіі, зацверджаным Рашэннем Вышэйшага Еўразійскага эканамічнага савета ад 23 снежня 2014 г. № 98, а таксама гэтым Палажэннем.»;
в) у пункце 6:
у падпункце 1 словы «Мытнага саюза (далей – ТН ЗЭД МС)» замяніць словамі «Еўразійскага эканамічнага саюза»;
у падпункце 2 словы «Мытнага саюза (далей – АМТ МС)» замяніць словамі «Еўразійскага эканамічнага саюза»;
у падпункце 3 словы «АМТ МС» замяніць словамі «Адзінага мытнага тарыфу Еўразійскага эканамічнага саюза»;
падпункт 6 выключыць;
у падпункце 7 словы «адзіную мытную тэрыторыю Мытнага саюза» замяніць словамі «мытную тэрыторыю Саюза»;
падпункт 8 выключыць;
падпункт 9 выкласці ў наступнай рэдакцыі:
«9) увядзення, прымянення, прадаўжэння і адмены на мытнай тэрыторыі Саюза адзіных мер нетарыфнага рэгулявання ў гандлі з трэцімі краінамі, вызначаных артыкулам 46 Дагавора;»;
падпункты 10–14 выключыць;
падпункт 15 выкласці ў наступнай рэдакцыі:
«15) унясення змяненняў і дапаўненняў у адзіны пералік тавараў, да якіх прымяняюцца меры нетарыфнага рэгулявання ў гандлі з трэцімі краінамі;»;
дадаць падпункты 151 і 152 наступнага зместу:
«151) прымяненне дзяржавамі-членамі ў гандлі з трэцімі краінамі часовых мер нетарыфнага рэгулявання, якія ўводзяцца дзяржавай-членам у аднабаковым парадку;
152) іншыя пытанні ў сферы нетарыфнага рэгулявання, аднесеныя да кампетэнцыі Камісіі;»;
у падпунктах 16 і 17 словы «якія паходзяць з замежных дзяржаў і прызначаны для адзінай мытнай тэрыторыі Мытнага саюза» замяніць словамі «якія паходзяць з трэціх краін і ўвозяцца на мытную тэрыторыю Саюза»;
г) у пункце 14 словы «які накіроўвае» замяніць словамі «якая накіроўвае».

